Oratorio dei Quaranta Martiri

Oratorio dei Quaranta Martiri (eller Oratorio dei Santi Quaranta Martiri), det vil si De førti martyrers oratorium, er restene av et oratorium ved kirken Santa Maria Antiqua på Forum Romanum i Roma.

Selve bygningen antas å ha blitt fullbyrdet av keiser Trajan tidlig på 100-tallet e.Kr. Veggmaleriene, som blant annet forestiller de førti martyrers martyrium, tilkom imidlertid ikke før senere.

Oratoriet var til minne om førti elitesoldater i den romerske hær som var kristne og derfor ikke ville tilbe keiseren gjennom ofring, selv om de var i hans tjeneste. Derfor måtte de dø. Soldatene som var stasjonert i Armenia måtte i år 332 ut på en islagt sjø ved Sivas (i dagens Tyrkia) der de frøs i hjel.  Den norske kunsthistorikeren Kirsti Gulowsen (1960–) mener murbygningen opprinnelig var et vaktrom, hvorfra man fulgte med snarveien opp til Palatinerhøyden.  På 500-tallet ble det tatt i bruk som et kristent kapell, omtrent samtidig med Santa Maria Antiqua. Fresken med de førti martyrere skriver seg fra 600-tallet, eller noe senere. Oratoriet ble rasert i 847.

Billedgalleri

Referanser

Litteratur

Forum Romanum
Oratorier i Roma
Rione Campitelli